澳門1號巴士

澳門1號巴士係一條由澳門公共汽車有限公司做緊，由關閘來回媽閣嘅路線。

背景
1948年成立，1號係澳門第一條巴士線，1988年之前由新福利嘅前身福利嚟做，由青洲來回媽閣。

1990年，因應筷子基區嘅發展需要，總站由青洲搬咗去筷子基。

2008年12月7號之前，1路線係由筷子基總站來回媽閣總站嘅巴士路線，大約半個鐘一班車。

2008年12月7號，澳門特別行政區政府交通事務局就開始搞第一階段巴士線調整計劃，1A同34都取消咗唔行提督馬路到媽閣嘅一段路，而呢條線就將總站搬咗去關閘總站，而1A同34唔行嘅地方，就由呢條線頂上，同埋為咗畀乘客有時間轉乘1A同34，呢條線嘅班次都加密到八至十分鐘一班。

2011年8月1號，呢條線改由維澳蓮運公共運輸股份有限公司接手嚟做。

2011年8月2號，由於呢條線超多人搭維澳蓮運唔夠司機，搞到班次嚴重甩班，最後要新福利臨時派支援車嚟幫手。

2011年8月28號，因於維澳蓮運爆發挖角潮，新福利唔再派車幫維澳蓮運支援。

2013年10月2號，維澳蓮運申請咗破產，所以呢條線暫時由交通事務局接手九個月。

2014年7月1號，呢條線改由澳門新時代公共汽車股份有限公司接手嚟做。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2018年8月1號，呢條線改由澳門公共汽車有限公司接手嚟做。

2018年12月15日，因關閘地下巴士總站重新啟用，呢條線改為雙向線。

用車

喺福利時代，呢條線主要係用從英國買返嚟嘅二手Bristol L5G車。後嚟因為冇咩人搭，就變咗用三菱Rosa嚟出車，不過間唔中都會派中巴嚟行，後嚟因為1A同34縮短咗條線唔行提督馬路到媽閣，加埋將呢條線總站搬到關閘之後就多人搭返，就用咗大巴嚟出車，加上1A、34班次超多，搞到1號線冇咩獨市地位搭呢條線嘅人超少，而令到要派小巴三菱Rosa嚟行。後來1號線總站搬到關閘總站，加上1A、34取消唔行提督馬路到媽閣一帶，令到1號線變咗獨市嚟做，就越來越多人搭，開始唔再派三菱Rosa小巴嚟行，變咗派大巴嚟行呢條線。

呢條線除了要搞掂下環區嘅人流之外，有時重要幫吓手搞掂埋喺十六浦到提督馬路上不到3號嘅人，所以成日爆晒人頂晒閘，所以又被人叫做「另一條線王」。雖然關閘總站附近有好多巴士線選擇去媽閣總站，但係喺落面情況入面1號就比較有啲優勢：
5號日頭方便，晚豆黑就好晒時間；
9號班次疏啲，而且要兜去南灣，搞到行車時間好長；
10號雖然班次夠密，但係要經新口岸、中區、黑沙環，比9號重要長；
18號要兜去黑沙環、南灣、旅遊塔，喺咁多選擇入面最麻煩；
由於呢條線經過嘅站數少，而且近年嚟有大量嘅遊客行完澳門要返大陸，搞到呢條線最大嘅對手－5號喺晚豆黑係水坑尾成日塞車，令到搭呢條線嘅人係咁增加。

相簿

攷

澳門巴士線一覽
澳門巴士轉乘服務
澳門巴士車費優惠計劃

拎
澳門公共汽車股份有限公司

001